CELEX: 62010TN0594
Language: da
Date: 2010-12-21 00:00:00
Title: Sag T-594/10 P: Appel iværksat den 21. december 2010 af Luigi Marcuccio til prøvelse af Personalerettens kendelse af 6. oktober 2010 i sag F-2/10, Marcuccio mod Kommissionen

19.2.2011   
            
            
               DA
            
            
               Den Europæiske Unions Tidende
            
            
               C 55/33
            
         Appel iværksat den 21. december 2010 af Luigi Marcuccio til prøvelse af Personalerettens kendelse af 6. oktober 2010 i sag F-2/10, Marcuccio mod Kommissionen
   (Sag T-594/10 P)
   2011/C 55/59
   Processprog: italiensk
   
      Parter
   
   
      Appellant: Luigi Marcuccio (Tricase, Italien) (ved advokat G. Cipressa)
   
      Den anden part i appelsagen: Europa-Kommissionen
   
      Appellantens påstande
   
   
               —
            
            
               Under alle omstændigheder ophæves den appellerede kendelse fuldt ud og uden undtagelse.
            
         
               —
            
            
               Det fastslås, at søgsmålet i første instans, der gav anledning til den appellerede kendelse, fuldt ud og uden undtagelse kunne antages til realitetsbehandling.
            
         
               —
            
            
               Principalt: Der gives appellanten medhold fuldt ud og uden undtagelse i hans påstande i første instans.
            
         
               —
            
            
               Indstævnte tilpligtes at erstatte appellanten alle omkostninger, gebyrer og honorarer, som han har afholdt i sagen indtil nu.
            
         
               —
            
            
               Subsidiært: Sagen hjemvises til Personaleretten med henblik på, at den træffer fornyet afgørelse i en anden sammensætning.
            
         
      Anbringender og væsentligste argumenter
   
   Denne appel er iværksat til prøvelse af kendelse afsagt af Personaleretten den 6. oktober 2010. Ved denne kendelse frifandtes Kommissionen, da appellantens søgsmål, der var anlagt med påstand om, at Kommissionen skulle godtgøre de lægeudgifter, som sagsøger har haft i forbindelse med sin sygdom med 100 %, delvis ikke kunne antages til realitetsbehandling, delvis var ugrundet.
   Til støtte for søgsmålet har sagsøger gjort gældende, at Personalerettens bemærkninger vedrørende den omstændighed, at søgsmålet angiveligt skulle være åbenbart uantageligt til realitetsbehandling, er retsstridige.
   Sagsøgeren har gjort gældende, at artikel 90 og 91 i vedtægten for tjenestemænd i Den Europæiske Union og artikel 94 i procesreglementet for Retten for EU-personalesager er fortolket og anvendt forkert, henset til den manglende begrundelse og den manglende stillingtagen til de af sagsøger nedlagte påstande.